钦定古今图书集成/明伦汇编/氏族典/第479卷 > 《廖用贤尚友录》 > 段文振
## 钦定古今图书集成/明伦汇编/氏族典/第479卷 > 《廖用贤尚友录》 > 段文振

按《隋书段文振传》，“文振，北海期原人也。祖寿，魏沧州
刺史。父威，周洮、河甘渭四州刺史。文振初从武帝入
齐，授上仪同。后归于高祖，高祖引为丞相掾。九年，大
举伐陈，以文振为司马。及平江南，授扬州总管司马。
后数年，拜云州总管，寻为太仆卿。炀帝即位，为兵部
尚书，待遇甚重。从征吐谷浑，以功进位右光禄大夫。”
帝幸江都，以文振行江都郡事。及辽东之役，授左候
卫大将军。出南苏道，在道疾卒。谥曰襄。子十人。长子
诠，官至武牙郎将。次纶，少以侠气闻。